pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ครบรอบจัดตั้งกรมแรงงาน กสร. จัดพิธีทางศาสนา เพื่อความเป็นศิริมงคล
วันจันทร์ที่ 29 ตุลาคม 2561
ครบรอบจัดตั้งกรมแรงงาน กสร. จัดพิธีทางศาสนา เพื่อความเป็นศิริมงคล
ครบรอบจัดตั้งกรมแรงงาน กสร. จัดพิธีทางศาสนา เพื่อความเป็นศิริมงคล
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน เป็นประธานงานวันครบรอบการจัดตั้งกรมแรงงาน 29 ตุลาคมของทุกปี เมื่อวันที่ 26 ตุลาคม 2561 โดยได้ประกอบพิธีทางศาสนา เพื่อความเป็นสิริมงคลแก่ข้าราชการและเจ้าหน้าที่ของกรมสวัสดิการและคุ้มครองแรงงาน และอุทิศส่วนกุศลให้แก่อดีตข้าราชการ ลูกจ้างประจํา และเจ้าหน้าที่กรมแรงงานและกรมสวัสดิการและคุ้มครองแรงงานที่ล่วงลับไปแล้ว ณ วัดราชบพิธสถิตมหาสีมาราม
ทั้งนี้ กรมแรงงาน ได้รับการตั้งเป็นหน่วยงานระดับกรม ซึ่งเป็นนิติบุคคลภายใต้สังกัดกระทรวงมหาดไทย ตามพระราชบัญญัติปรับปรุงกระทรวง ทบวง กรม (ฉบับที่ 3) พ.ศ. 2508 เมื่อวันที่ 29 ตุลาคม 2508 โดยมีภารกิจหลักในด้านการจัดหางาน คุ้มครองแรงงาน แรงงานสัมพันธ์ พัฒนาฝีมือแรงงาน และกองทุนเงินทดแทน ต่อมาในปี 2535 ได้ยุบเลิกกรมแรงงานและจัดตั้งเป็นกรมสวัสดิการและคุ้มครองแรงงาน (กสร.) สังกัดกระทรวงมหาดไทย และเมื่อวันที่ 23 กันยายน 2536 ได้มีการจัดตั้งกระทรวงแรงงานและสวัสดิการสังคมขึ้น และได้โอน กสร. ไปสังกัดกระทรวงแรงงานและสวัสดิการสังคม จากนั้นในวันที่ 3 ตุลาคม 2545 รัฐบาลได้ตราพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และพระราชบัญญัติปรับปรุงกระทรวง ทบวง กรม พ.ศ. 2545 มีการปรับกระทรวงแรงงานและสวัสดิการสังคมไปเป็นกระทรวงแรงงาน กสร.จึงเป็นส่วนราชการในสังกัดกระทรวงแรงงานจนถึงปัจจุบัน
รัฐบาลไทย-ข่าวทำเนียบรัฐบาล-สาร พลเอก ประยุทธ์ จันทร์โอชา นายกรัฐมนตรี
วันจันทร์ที่ 13 เมษายน 2563
สาร พลเอก ประยุทธ์ จันทร์โอชา นายกรัฐมนตรี
เนื่องในโอกาส "วันผู้สูงอายุแห่งชาติและวันแห่งครอบครัว" ประจําปี 2563 วันที่ 13 เมษายน 2563 และวันที่ 14 เมษายน 2563
รัฐบาลไทย-ข่าวทำเนียบรัฐบาล-รองปลัด ก.วิทย์ฯ เปิดอบรม “เทคโนฯ พลาสมาอาร์คทางความร้อนชั้นสูง กำจัดของเสียเพื่อผลิตผลิตพลังงานทดแทน”
วันพฤหัสบดีที่ 3 สิงหาคม 2560
รองปลัด ก.วิทย์ฯ เปิดอบรม “เทคโนฯ พลาสมาอาร์คทางความร้อนชั้นสูง กําจัดของเสียเพื่อผลิตผลิตพลังงานทดแทน”
การอบรมหลักสูตร เทคโนโลยีพลาสมาอาร์คทางความร้อนชั้นสูงสําหรับกําจัดของเสียเพื่อผลิตพลังงานทดแทนภายใต้โครงการถ่ายทอดเทคโนโลยีจากต่างประเทศ เพื่อเพิ่มขีดความสามารถในการแข่งขันให้แก่ภาคอุตสาหกรรมประจําปีงบประมาณ พ.ศ. 2560
1 สิงหาคม 2560 ณ ห้องสุรนารี สุรสัมมนาคาร มหาวิทยาลัยเทคโนโลยีสุรนารี / นายปฐม สวรรค์ปัญญาเลิศ รองปลัดกระทรวงวิทยาศาสตร์และเทคโนโลยี เป็นประธานเปิดการอบรมหลักสูตร เทคโนโลยีพลาสมาอาร์คทางความร้อนชั้นสูงสําหรับกําจัดของเสียเพื่อผลิตพลังงานทดแทนภายใต้โครงการถ่ายทอดเทคโนโลยีจากต่างประเทศ เพื่อเพิ่มขีดความสามารถในการแข่งขันให้แก่ภาคอุตสาหกรรมประจําปีงบประมาณ พ.ศ. 2560 โดยสํานักส่งเสริมและถ่ายทอดเทคโนโลยีกระทรวงวิทยาศาสตร์และเทคโนโลยี ร่วมกับมหาวิทยาลัยเทคโนโลยีสุรนารี จัดขึ้นระหว่างวันที่ 31 กรกฎาคม – 1 สิงหาคม 2560
นายปฐม สวรรค์ปัญญาเลิศ รองปลัดกระทรวงวิทยาศาสตร์และเทคโนโลยี กล่าวว่า กระทรวงวิทยาศาสตร์และเทคโนโลยี ได้เล็งเห็นแล้วว่า มหาวิทยาลัยเทคโนโลยีสุรนารี ดําเนินการเป็นศูนย์กลางการเรียนรู้ ถ่ายทอดและขยายผลเทคโนโลยีผ่านเครือข่ายคลินิกเทคโนโลยีอย่างต่อเนื่องเรื่อยมาจนถึงปัจจุบัน และมีความมุ่งมั่นที่จะเป็น ศูนย์สาธิตการผลิตพลังงานจากของเสียและขยะชุมชน มหาวิทยาลัยเทคโนโลยีสุรนารี (Waste to Energy Demonstration Center, Suranaree University of Technology) จึงได้สนับสนุนให้ดําเนินโครงการอบรมหลักสูตร “เทคโนโลยีพลาสมาอาร์คทางความร้อนชั้นสูงสําหรับกําจัดของเสียเพื่อผลิตพลังงานทดแทน” ภายใต้โครงการถ่ายทอดเทคโนโลยีจากต่างประเทศ เพื่อเพิ่มขีดความสามารถในการแข่งขันให้แก่ภาคอุตสาหกรรม ประจําปีงบประมาณ 2560 และได้รับการสนับสนุนด้านเทคโนโลยีจาก A.V. Luikov Heat and Mass Transfer Institute,National Academy of Sciences of Belarus
ซึ่งการอบรมในครั้งนี้มีวัตถุประสงค์เพื่อถายทอดเทคโนโลยีพลาสมาอาร์คทางความร้อนชั้นสูงสําหรับกําจัดของเสียเพื่อผลิตพลังงานทดแทน เพื่อเปนเวทีใหเกิดการแลกเปลี่ยนความรู ประสบการณ และขอคิดเห็นในเรื่องการถายทอดเทคโนโลยีพลาสมาอาร์คทางความร้อนชั้นสูงสําหรับกําจัดของเสียเพื่อผลิตพลังงานทดแทน ระหวางผูประกอบการอุตสาหกรรม ผูเชี่ยวชาญ นักวิชาการ ทั้งชาวไทยและชาวตางประเทศ รวมถึงเพื่อสรางความรวมมือดานการถายทอดเทคโนโลยีพลาสมาอาร์คทางความร้อนชั้นสูงสําหรับกําจัดของเสียเพื่อผลิตพลังงานทดแทน ระหวางหนวยงานทั้งภาครัฐและภาคเอกชน ทั้งภายในและตางประเทศ
กระทรวงวิทยาศาสตร์และเทคโนโลยี (วท.) ได้ดําเนินงานโครงการถ่ายทอดเทคโนโลยีจากต่างประเทศ เพื่อเพิ่มขีดความสามารถในการแข่งขันให้แก่ภาคอุตสาหกรรม ร่วมกับหน่วยงานภาครัฐ รัฐวิสาหกิจ และสถาบันการศึกษา โดยมีวัตถุประสงค์เพื่อส่งเสริมและสนับสนุนการถ่ายทอดเทคโนโลยีที่มีความสําคัญตามความต้องการของภาคการผลิตและอุตสาหกรรม หรือมีความสอดคล้องกับ 10 อุตสาหกรรมเป้าหมายที่จะเป็นปัจจัยขับเคลื่อนเศรษฐกิจ (New Growth Engine) ของประเทศ
รัฐบาลไทย-ข่าวทำเนียบรัฐบาล-ธพว. เสิร์ฟแคมเปญสินเชื่อดอกเบี้ยพิเศษแถมบริการตรวจสุขภาพธุรกิจฟรี ในงานสัมมนา"เศรษฐกิจฐานราก พลิกความเชื่อมั่นเศรษฐกิจไทย" วันที่ 10 ธ.ค. นี้
วันพุธที่ 4 ธันวาคม 2562
ธพว. เสิร์ฟแคมเปญสินเชื่อดอกเบี้ยพิเศษแถมบริการตรวจสุขภาพธุรกิจฟรี ในงานสัมมนา"เศรษฐกิจฐานราก พลิกความเชื่อมั่นเศรษฐกิจไทย" วันที่ 10 ธ.ค. นี้
SME D Bank มอบความสุขส่งเป็นของขวัญเพื่อผู้ประกอบการไทย ร่วมออกบูธเติม “ความรู้คู่ทุน” ยกระดับสร้างเศรษฐกิจฐานรากแกร่ง ในงานสัมมนา ฟรี! "เศรษฐกิจฐานราก พลิกความเชื่อมั่นเศรษฐกิจไทย" โดยได้รับเกียรติจากรัฐมนตรีว่าการกระทรวงการคลัง ปาฐกถาพิเศษ
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank มอบความสุขส่งเป็นของขวัญเพื่อผู้ประกอบการไทย ร่วมออกบูธเติม “ความรู้คู่ทุน” ยกระดับสร้างเศรษฐกิจฐานรากแกร่ง ในงานสัมมนา ฟรี! "เศรษฐกิจฐานราก พลิกความเชื่อมั่นเศรษฐกิจไทย" โดยได้รับเกียรติจาก ดร.อุตตม สาวนายน รัฐมนตรีว่าการกระทรวงการคลัง กล่าวปาฐกถาพิเศษ พร้อมรับฟังเสวนาแนวโน้มทิศทางเศรษฐกิจไทยในปีหน้า จากกูรูชั้นนํา และผู้บริหารสถาบันการเงินภาครัฐ ในวันที่ 10 ธันวาคม 2562 เวลา 8.30 – 13.00 น. ณ ชั้น 2 ห้องแกรนด์ไดมอนด์ บอลรูม อาคารอิมแพ็ค เมืองทองธานี มาบูธ ธพว. ในงานนี้ รับสิทธิ์ยื่นขอสินเชื่อดอกเบี้ยพิเศษของ ธพว. ได้ทันที เช่น "สินเชื่อเพื่อยกระดับเศรษฐกิจชุมชน" อัตราดอกเบี้ยเริ่มต้นเพียง 0.25% ต่อเดือน สําหรับนิติบุคคล และ เพียง 0.42% ต่อเดือน สําหรับบุคคลธรรมดา อีกทั้ง รับคําแนะนําเข้าถึง "สินเชื่อ SME โตไว ไทยยั่งยืน" เพื่อเอสเอ็มอีนิติบุคคลดอกเบี้ย 1% ตลอดอายุสัญญา 7 ปี ปลอดเงินต้นสูงสุด 1 ปี และ พิเศษสุดเฉพาะในงานนี้ เชิญรับบริการจากธนาคาร ผ่านเทคโนโลยี VR ใหม่ล่าสุดครั้งแรกในเมืองไทย โดยความร่วมมือจากสมาคมอุตสาหกรรมซอฟต์แวร์ไทย ผู้ประกอบการจะได้สัมผัสเทคโนโลยีผ่าน VR BOX ตรวจสุขภาพและวิเคราะห์ศักยภาพธุรกิจครบวงจร ด้วยแอปพลิเคชัน "VR Ready" สะท้อนสุขภาพเอสเอ็มอีทั้งด้านการบัญชี การเงิน การตลาด การผลิต และการบริหารจัดการ ฟรี ไม่มีค่าใช้จ่ายใดๆ ทั้งสิ้น สอบถามรายละเอียดบริการ ธพว. Call Center 1357 และสอบถามเข้าร่วมสัมมนา เบอร์โทรศัพท์ 02 629 4063
รัฐบาลไทย-ข่าวทำเนียบรัฐบาล-กระทรวงยุติธรรม เปิดเวทีเสวนารับฟังความคิดเห็นร่างพระราชบัญญัติยาเสพติดให้โทษ (ฉบับที่ ..) พ.ศ. .... (การยกเลิกพืชกระท่อมจากยาเสพติดให้โทษ)
วันพุธที่ 15 มกราคม 2563
กระทรวงยุติธรรม เปิดเวทีเสวนารับฟังความคิดเห็นร่างพระราชบัญญัติยาเสพติดให้โทษ (ฉบับที่ ..) พ.ศ. .... (การยกเลิกพืชกระท่อมจากยาเสพติดให้โทษ)
กระทรวงยุติธรรม เปิดเวทีเสวนารับฟังความคิดเห็นร่างพระราชบัญญัติยาเสพติดให้โทษ (ฉบับที่ ..) พ.ศ. .... (การยกเลิกพืชกระท่อมจากยาเสพติดให้โทษ)
ในวันพุธที่ ๑๕ มกราคม ๒๕๖๓ เวลา ๐๙.๐๐ น. ณ โรงแรมเซ็นจูรี่ พาร์ค กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในการประชุมเชิงปฏิบัติการเพื่อรับฟังความคิดเห็นร่างพระราชบัญญัติยาเสพติดให้โทษ (ฉบับที่ ..) พ.ศ. .... (การยกเลิกพืชกระท่อมจากยาเสพติดให้โทษ) เพื่อระดมความคิดเห็นและข้อเสนอแนะในการจัดทําร่างพระราชบัญญัติยาเสพติดให้โทษ (ฉบับที่ ..) พ.ศ. .... และประกอบการพิจารณาวิเคราะห์ผลกระทบที่อาจเกิดขึ้นจากกฎหมายให้มีความสมบูรณ์ต่อไป
โดยมี นายนิยม เติมศรีสุข เลขาธิการคณะกรรมการป้องกันและปราบปรามยาเสพติด นายวัลลภ นาคบัว ผู้อํานวยการสํานักงานกิจการยุติธรรม นักวิชาการ หน่วยงานในกระบวนการยุติธรรม สภาวิชาชีพ ภาคเอกชน ภาคประชาชน และสื่อมวลชน กว่า ๑๕๐ คน เข้าร่วมฯ
ในการนี้ ที่ประชุมจัดให้มีการเสวนาในหัวข้อ “หลักการ เหตุผลความจําเป็นในการจัดทําร่างพระราชบัญญัติยาเสพติดให้โทษ (ฉบับที่ ..) พ.ศ. .... โดยมีผู้ร่วมเสวนา อาทิ นพ.ปราโมทย์ เสถียรรัตน์ รองอธิบดีกรมพัฒนาการแพทย์แผนไทยและการแพทย์ทางเลือก นายวชิระ อําพนธ์ ที่ปรึกษาสํานักงานคณะกรรมการอาหารและยา รศ.ดร.เอกสิทธิ์ กุมารสิทธิ์ อาจาร์ยประจําคณะวิทยาศาสตร์ มหาวิทยาลัยสงขลานครินทร์ ภก.ดร.อนันต์ชัย อัศวเมฆิน อาจาร์ประจําคณะเภสัชศาสตร์ มหาวิทยาลัยมหิดล และนายพิทยา จินาวัฒน์ อดีตรองปลัดกระทรวงยุติธรรม ผู้ดําเนินการเสวนา
ทั้งนี้ ได้เปิดให้ร่วมแสดงความคิดเห็นผ่านทางแบบสอบถามออนไลน์ ระว่างวันที่ ๓ - ๑๗ มกราคม ๒๕๖๓ เพื่อระดมความคิดเห็นและข้อเสนอแนะจากภาคส่วนต่างๆ ทั้งจากหน่วยงานในกระบวนการที่เกี่ยวข้องกับการแก้ไขปัญหายาเสพติด สภาวิชาชีพ ภาคเอกชน และภาคประชาชน
รัฐบาลไทย-ข่าวทำเนียบรัฐบาล-มท. ปลื้มนายกประยุทธ์ฯ ให้กำลังใจศูนย์ดำรงธรรม  พร้อมแนะ ให้ทำงานร่วมกันกับ ตำรวจ และ สายด่วน 1111
วันอังคารที่ 3 เมษายน 2561
มท. ปลื้มนายกประยุทธ์ฯ ให้กําลังใจศูนย์ดํารงธรรม  พร้อมแนะ ให้ทํางานร่วมกันกับ ตํารวจ และ สายด่วน 1111
มท. ปลื้มนายกประยุทธ์ฯ ให้กําลังใจศูนย์ดํารงธรรม พร้อมแนะ ให้ทํางานร่วมกันกับ ตํารวจ และ สายด่วน 1111
วันนี้ (3 เมษายน 2561) ที่ทําเนียบรัฐบาลพลเอก อนุพงษ์ เผ่าจินดา รัฐมนตรีว่าการกระทรวงมหาดไทย
พร้อมด้วย นายสุธี มากบุญ รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย และนายนิสิต จันทร์สมวงศ์ โฆษกกระทรวงมหาดไทย ให้การต้อนรับ พลเอก ประยุทธ์ จันทร์โอชา นายกรัฐมนตรี เพื่อตรวจเยี่ยมและให้กําลังใจบูธศูนย์ดํารงธรรมกระทรวงมหาดไทย พร้อมมอบแนวทางการดําเนินงานร่วมกับศูนย์บริการประชาชนทําเนียบรัฐบาล 1111 และตํารวจ 191 เพื่อให้เกิดบูรณาการการทํางานร่วมกัน สามารถแก้ไขปัญหาความเดือดร้อนของ
พี่น้องประชาชนได้อย่างรวดเร็ว และมีประสิทธิภาพ
นายนิสิต จันทร์สมวงศ์ โฆษกกระทรวงมหาดไทย เปิดเผยว่า ในห้วงระยะเวลาที่ผ่านมา ตั้งแต่วันที่ 18 กรกฎาคม2557 - วันที่ 22 มีนาคม 2561ศูนย์ดํารงธรรมกระทรวงมหาดไทยได้รับแจ้งเรื่องร้องเรียนร้องทุกข์จํานวน 3,259,287เรื่องทั้งการWalk inมารับบริการ ณ จุดให้บริการศูนย์ดํารงธรรม ศูนย์บริการร่วม สายด่วน 1567 และการร้องเรียนผ่านApplication Spondซึ่งกระทรวงมหาดไทยได้ดําเนินการแล้วเสร็จ จํานวน 3,204,000เรื่อง คิดเป็นร้อยละ 98.31
และมีเรื่องที่อยู่ระหว่างดําเนินการ เนื่องจากเกี่ยวข้องกับภารกิจของหลายหน่วยงาน ต้องปฏิบัติตามขั้นตอน และหารือร่วมกับส่วนราชการที่เกี่ยวข้อง จํานวน 54,998 เรื่อง คิดเป็นร้อยละ 1.69 โดยมีสถิติประเภทของเรื่องร้องเรียนสูงสุด 3 ลําดับแรก ได้แก่ 1) เรื่องขอความช่วยเหลือ 2) เรื่องขอคําปรึกษา และ 3) เรื่องปัญหาความเดือดร้อน
ปัจจุบันศูนย์ดํารงธรรมกระทรวงมหาดไทย มีกลไกในการรับเรื่องราวร้องเรียน/ร้องทุกข์ ทั้งส่วนกลางและส่วนภูมิภาค อาทิ ศูนย์ดํารงธรรมกระทรวงมหาดไทย ศูนย์ดํารงธรรมกรมในสังกัด มท. ศูนย์ดํารงธรรมจังหวัดศูนย์ดํารงธรรมอําเภอ ศูนย์ดํารงธรรมท้องถิ่น คณะกรรมการหมู่บ้าน (กม.) และศูนย์บริการร่วม ในส่วนของปัญหาที่ดิน ทางกรมที่ดิน กระทรวงมหาดไทย ได้เพิ่มช่องทางให้ประชาชนสามารถปรึกษาปัญหาที่ดินกับเจ้าหน้าที่กรมที่ดินได้โดยตรง โดยประชาชนสามารถโทรศัพท์เพื่อขอรับคําปรึกษาได้ตลอด 24 ชั่วโมง ที่เบอร์ 02-141-5555 หรือ 02-141-5678 นอกจากนี้ยังมีหน่วยงานเครือข่ายอีก 6 หน่วยงาน ที่เป็นกลไกในการบูรณาการของศูนย์ดํารงธรรม ได้แก่ 1) ศูนย์บริการประชาชนทําเนียบรัฐบาล สายด่วน 1111 2) ศูนย์บริการร่วมกระทรวงยุติธรรม โทร.02-141-5100 3) ศูนย์ช่วยเหลือสังคม กระทรวง พม.สายด่วน 1300 4) ศูนย์รับแจ้งข้อมูลข่าวสาร สํานักงานตํารวจแห่งชาติ โทร.02-205-1184 5) สํานักงานคุ้มครองผู้บริโภค (สคบ.) สายด่วน 1166 และ 6) ศูนย์ยุติธรรมชุมชน ทั้งนี้ ศูนย์ดํารงธรรม กระทรวงมหาดไทย เร่งพัฒนาปรับปรุงแนวทางการดําเนินงานของศูนย์ดํารงธรรมทุกระดับ ให้สามารถตอบสนองความต้องการรับบริการของพี่น้องประชาชนได้อย่างสะดวก รวดเร็ว ทันท่วงที และมีประสิทธิภาพ สอดคล้องนโยบายประเทศไทย 4.0 ตามปณิธานแห่งการ “บําบัดทุกข์ บํารุงสุข” ให้กับพี่น้องประชาชนอย่างยั่งยืนตลอดไป.
ครั้งที่78/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-ทส. ขับเคลื่อนโครงการ “ป่าในเมือง” เปิดตัว “ป่าชายเลนพระเจดีย์กลางน้ำ อัญมณีหนึ่งเดียวในระยอง”
วันจันทร์ที่ 22 มกราคม 2561
ทส. ขับเคลื่อนโครงการ “ป่าในเมือง” เปิดตัว “ป่าชายเลนพระเจดีย์กลางน้ํา อัญมณีหนึ่งเดียวในระยอง”
ทส. ขับเคลื่อนโครงการ “ป่าในเมือง” เปิดตัว “ป่าชายเลนพระเจดีย์กลางน้ํา อัญมณีหนึ่งเดียวในระยอง”
เมื่อวันที่ ๒๑ มกราคม ๒๕๖๑ กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง เปิดโครงการป่าในเมืองจังหวัดระยอง “ป่าชายเลนพระเจดีย์กลางน้ํา อัญมณีหนึ่งเดียวในระยอง” ณ สวนสาธารณะโขดปอ เพื่อเพิ่มพื้นที่ป่าหรือพื้นที่สีเขียว เป็นแหล่งศึกษาธรรมชาติ และท่องเที่ยวเชิงนิเวศน์
โดยโครงการดังกล่าว เป็นการพัฒนาพื้นที่ป่าชายเลนบริเวณปากแม่น้ําระยอง ท้องที่ ต.ปากน้ํา และ ต.เนินพระ อ.เมือง จ.ระยอง มีพื้นที่รวมทั้งสิ้นจํานวน ๕๐๐ ไร่ ภายใต้ความร่วมมือระหว่างหน่วยงานภาครัฐ ภาคประชาชน องค์กรปกครองส่วนท้องถิ่น และภาคเอกชน
ในการนี้ ได้รับเกียรติจาก พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีเปิดและมอบป้ายโครงการป่าในเมืองจังหวัดระยอง จากนั้นได้ปลูกต้นไม้ชายฝั่ง(ต้นลําภู) ปล่อยปลา และเสวนาในเรื่อง “แนวทางการบริหารจัดการร่วมกันกับโครงการป่าในเมือง” ระหว่างหน่วยงานภาครัฐ องค์กรปกครองส่วนท้องถิ่น ภาคประชาชาชน และภาคเอกชนในพื้นที่
รัฐบาลไทย-ข่าวทำเนียบรัฐบาล- "มนัญญา" มุ่งมั่นสานต่ออาชีพพระราชทาน หวังให้เยาวชนรุ่นใหม่และบุตรหลานเกษตรกรกลับมาให้ความสนใจการทำการเกษตรเพิ่มมากขึ้น
วันจันทร์ที่ 16 ธันวาคม 2562
"มนัญญา" มุ่งมั่นสานต่ออาชีพพระราชทาน หวังให้เยาวชนรุ่นใหม่และบุตรหลานเกษตรกรกลับมาให้ความสนใจการทําการเกษตรเพิ่มมากขึ้น
"มนัญญา" มุ่งมั่นสานต่ออาชีพพระราชทาน หวังให้เยาวชนรุ่นใหม่และบุตรหลานเกษตรกรกลับมาให้ความสนใจการทําการเกษตรเพิ่มมากขึ้น พร้อมมอบนโยบายสนับสนุนการทําเกษตรอินทรีย์ และพัฒนาเกษตรกรผู้เลี้ยงโคนมให้มีความเข้มแข็งและสามารถพึ่งพาตนเองได้
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังมอบนโยบายการดําเนินงานให้กับผู้บริหาร พนักงาน อ.ส.ค. และเกษตรกร/สหกรณ์โคนม ณ สํานักงาน อ.ส.ค. ภาคเหนือตอนบน อ.เมือง จ.เชียงใหม่ ว่า อาชีพเกษตรกรผู้เลี้ยงโคนม เป็นอาชีพพระราชทานจากในหลวง รัชกาลที่ 9 ตั้งแต่ปี 2505 ซึ่งกระทรวงเกษตรและสหกรณ์ โดยองค์การส่งเสริมกิจการโคนมแห่งประเทศไทย (อ.ส.ค.)ได้สานต่อการพัฒนาอาชีพนี้ พร้อมร่วมส่งเสริมพัฒนาวงการโคนม และอุตสาหกรรมนมไทยมาอย่างต่อเนื่อง
อย่างไรก็ตาม ปัจจุบันเกษตรกรไทยส่วนใหญ่มีอายุค่อนข้างมากและก้าวสู่สังคมผู้สูงอายุ ส่งผลให้การประกอบอาชีพเกษตรกรรมมีประสิทธิภาพลดลง ขณะที่เยาวชนรุ่นใหม่และบุตรหลานเกษตรกรได้ให้ความสนใจเข้าสู่ภาคอุตสาหกรรมเพิ่มมากขึ้น ทําให้การสานต่ออาชีพเกษตรกรรมจากบรรพบุรุษมีแนวโน้มลดลง ซึ่งการเลี้ยงโคนมก็เป็นหนึ่งอาชีพที่กําลังเผชิญปัญหาดังกล่าวเช่นกัน องค์การส่งเสริมกิจการโคนมแห่งประเทศไทย (อ.ส.ค.) ในฐานะองค์กรหลักที่มีบทบาทในการส่งเสริมและพัฒนาการเลี้ยงโคนมของไทยมาอย่างต่อเนื่อง จึงต้องกําหนดแนวทางพัฒนาเกษตรกรผู้เลี้ยงโคนมให้มีความเข้มแข็งและสามารถพึ่งพาตนเองได้ ซึ่งจะเป็นการสืบสานอาชีพการเลี้ยงโคนมให้มีความมั่นคงและเกิดความยั่งยืนต่อไปด้วย นอกจากนี้ ยังได้ให้ความสําคัญกับการส่งเสริมการตลาด โดยพยายามให้นมของ อ.ส.ค. สามารถส่งไปได้ทั่วโลก และพยายามทําให้เป็นฮาลาลด้วย โดยต้องปรับปรุงให้เป็นไปตามบทบัญญัติของโลก เพื่อหาช่องทางในการส่งออกไปตลาดโลกที่หลากหลายเพิ่มมากขึ้น
จากนั้นได้เยี่ยมชมโรงงานนมเชียงใหม่ที่ อ.ส.ค. ได้ขยายกําลังการผลิตนมพาสเจอร์ไรส์ โดยนําไปปรับปรุงในส่วนของโรงงาน ระบบการผลิต และเครื่องจักรใหม่ ซึ่งปัจุบันการผลิตภัณฑ์นมพาสเจอร์ไรส์มีแนวโน้มการเติบโตเพิ่มสูงขึ้นตามความต้องการของตลาดอย่างต่อเนื่อง ดังนั้นการลงทุนในการปรับปรุงและการขยายไลน์ผลิตนมพาสเจอร์ไรส์ที่โรงงานนม อ.ส.ค. จังหวัดเชียงใหม่จึงเป็นสิ่งสําคัญ เพราะทําให้สามารถรองรับปริมาณน้ํานมดิบจากสหกรณ์โคนมและเกษตรกรผู้เลี้ยงโคนมจากทางภาคเหนือได้มากขึ้น เนื่องจากปริมาณน้ํานมดิบภาคเหนือมีปริมาณเพียงพอและมีมากกว่ากําลังการผลิตเดิมที่เคยผลิตได้ 15 ตัน/วัน ขยายเป็น 30 ตัน/วัน จึงทําให้ อ.ส.ค. สามารถรับซื้อน้ํานมดิบจากเกษตรกรได้มากขึ้นอีกเท่าตัว
นางสาวมนัญญา กล่าวต่อไปว่า เมื่อกําลังการผลิตนมพาสจอร์ไรส์สูงขึ้น จะสามารถส่งผลิตภัณฑ์ออกสู่ตลาดเพิ่มขึ้นด้วย จึงเป็นการช่วยเพิ่มศักยภาพการแข่งขันในตลาดเชิงรุกให้แก่ตัวแทนจําหน่ายผลิตภัณฑ์นมไทย-เดนมาร์ค ที่สามารถกระจายผลิตภัณฑ์นมพาสเจอร์ไรส์ให้เข้าถึงและทั่วพื้นที่ภาคหนือ รวมถึงภูมิภาคอื่น ๆ ทั่วประเทศได้ นอกจากนี้ ผลิตภัณฑ์นมพาสจอร์ไรส์ไทย-เดนมาร์ค ยังมีการวางแผนที่จะขยายตลาดไปยังกลุ่มโรงแรม ร้านอาหาร ร้านกาแฟ ตลอดจนร้านนมต่าง ๆ ในพื้นที่ภาคเหนืออีกด้วย
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ยธ. รับเรื่องจากชายขับรถบรรทุกสิบล้อ เพื่อขอความเป็นธรรมกรณีถูกจับในคดียาเสพติด
วันศุกร์ที่ 22 พฤศจิกายน 2562
ยธ. รับเรื่องจากชายขับรถบรรทุกสิบล้อ เพื่อขอความเป็นธรรมกรณีถูกจับในคดียาเสพติด
กระทรวงยุติธรรม รับเรื่องจากชายขับรถบรรทุกสิบล้อ เพื่อขอความเป็นธรรมกรณีถูกจับในคดียาเสพติด
ในวันศุกร์ที่ ๒๒ พฤศจิกายน ๒๕๖๒ เวลา ๑๕.๓๐ น. ณ บริเวณหน้าศูนย์ยุติธรรมสร้างสุข กระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วยพันตํารวจโท วรรณพงษ์ คชรักษ์ ผู้อํานวยการสถาบันนิติวิทยาศาสตร์ และนายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ รับเรื่องจากนายวรกร พงศ์ธนากุล ทนายความ พานายโสภณ วงษ์สวัสดิ์ คนขับรถบรรทุกซึ่งถูกเจ้าหน้าที่ตํารวจ สภ.สามร้อยยอด จ.ประจวบคีรีขันธ์ ตรวจค้นภายในรถบรรทุกสิบล้อ ก่อนถูกกล่าวหาว่ามียาบ้าไว้ในครอบครอง ๑ เม็ด เข้ายื่นหนังสือร้องขอความเป็นธรรมจากกระทรวงยุติธรรม
ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม กล่าวว่า ตนได้รับมอบหมายจากนายสมศักดิ์ เทพสุทิน รัฐมนตรีว่าการกระทรวงยุติธรรม ให้มารับเรื่องร้องทุกข์จากนายโสภณฯ ในคดีที่เจ้าหน้าที่ตํารวจตรวจพบยาเสพติดในรถบรรทุกของบริษัทเอกชนแห่งหนึ่ง ซึ่งนายโสภณฯ เป็นผู้ขับรถคันดังกล่าว จากการตรวจค้นพบยาบ้าในรถนายโสภณฯ จึงถูกดําเนินคดี ซึ่งกรณีดังกล่าวนายโสภณฯ ได้ยื่นเรื่องกับกระทรวงยุติธรรมผ่านศูนย์ยุติธรรมสร้างสุข ซึ่งจัดตั้งขึ้นตามนโยบายของท่านรัฐมนตรีว่าการกระทรวงยุติธรรมที่ต้องการให้ประชาชนได้เข้าถึงกระบวนการยุติธรรม ลดความเหลื่อมล้ํา และให้ความเป็นธรรม
เลขานุการรัฐมนตรีว่าการกระทรวงยุติธรรม กล่าวต่ออีกว่า กรณีดังกล่าวกระทรวงยุติธรรมไม่ได้สรุปว่าฝ่ายใดถูกหรือผิด เจ้าหน้าที่ตํารวจปฏิบัติหน้าที่ตามอํานาจหน้าที่ ส่วนนายโสภณฯ หากยืนยันว่ายาเสพติดไม่ใช่ของตนเอง ก็ต้องยืนยันความบริสุทธิ์ จากการสอบถามนายโสภณฯ ในเบื้องต้นไม่เคยถูกดําเนินคดีเกี่ยวกับยาเสพติด และไม่เคยเสพยาบ้า และจากการตรวจปัสสาวะไม่พบยาเสพติด ตนจึงได้ให้ทางสถาบันนิติวิทยาศาสตร์ตรวจพิสูจน์หาสารเสพติดจากเส้นผม เพื่อเป็นการยืนยันความบริสุทธิ์ใจว่านายโสภณฯ ไม่ได้ยุ่งเกี่ยวกับยาเสพติดฯ จริง คาดว่าจะใช้เวลาตรวจ ๒ สัปดาห์จะทราบผลการตรวจฯ และหากนายโสภณฯ ไม่มีส่วนในการกระทําความผิด และยังไม่มีทนายความ กระทรวงยุติธรรมจะจัดหาทนายความเพื่อช่วยเหลือนายโสภณฯ ให้ได้รับความเป็นธรรมต่อไป
รัฐบาลไทย-ข่าวทำเนียบรัฐบาล-กระทรวงพาณิชย์บูรณาการจับมือ ซี อาเซียน ขยายโอกาสให้ธุรกิจไทย สร้างเครือข่ายตลาดเมืองใหม่ใน CLMV
วันจันทร์ที่ 20 กุมภาพันธ์ 2560
กระทรวงพาณิชย์บูรณาการจับมือ ซี อาเซียน ขยายโอกาสให้ธุรกิจไทย สร้างเครือข่ายตลาดเมืองใหม่ใน CLMV
นายวินิจฉัย แจ่มแจ้ง ผู้ช่วยรัฐมนตรีว่าการกระทรวงพาณิชย์ แนะนําโครงการ “Deepening CLMV: Urbanization” โดยกรมส่งเสริมการค้าระหว่างประเทศ กระทรวงพาณิชย์ ร่วมกับ ศูนย์ ซี อาเซียน
ภายใต้แนวคิดการสร้างเครือข่ายนักธุรกิจไทยและนักธุรกิจเมืองใหม่ของCLMVภายใต้แนวคิดDeepening CLMVเจาะลึกกลุ่มคลัสเตอร์ก่อสร้าง เปิดโอกาสให้นักลงทุน นักธุรกิจและผู้ประกอบการไทยขยายตลาดสู่เมืองใหม่ที่มีศักยภาพการค้าและการลงทุนสูงของกลุ่มประเทศCLMVได้แก่ เสียมราฐ จําปาสัก มัณฑะเลย์ และไฮฟองการขับเคลื่อนเศรษฐกิจของไทยที่ผ่านมาพึ่งพาการส่งออกในสัดส่วนค่อนข้างสูง คือ ประมาณร้อยละ70.2ของGDPโดยตลาดสําคัญของไทยที่มีการส่งออกได้แก่ กลุ่มประเทศอาเซียน24.7%จีน11.7%ญี่ปุ่น10.2%ขณะที่สหรัฐฯและยุโรปซึ่งเคยเป็นตลาดสําคัญในอดีต ปัจจุบันมีสัดส่วนเพียง10%และ9.5%ตามลําดับ ขณะเดียวกันการส่งออกไปยังกลุ่มประเทศCLMVเติบโตขึ้นอย่างต่อเนื่อง เนื่องจากมีประชากรรวมกันถึง137ล้านคน และสินค้าส่วนหนึ่งถูกส่งผ่านไปยังผู้บริโภคทางตอนใต้ของสาธารณรัฐประชาชนจีน ดังนั้นการเข้าถึงตลาดการค้าและการลงทุนในกลุ่มประเทศCLMVจึงเป็นปัจจัยสําคัญต่อการส่งเสริมบทบาทการค้าและการลงทุนของประเทศไทย
กระทรวงพาณิชย์ได้วิเคราะห์และคัดสรรเมืองศักยภาพที่จะมีการเติบโตสูงในกลุ่มประเทศCLMVซึ่งแต่ละเมือง มีจุดเด่นทางการค้าและการลงทุนที่น่าสนใจคือกัมพูชา-เมืองเสียมราฐ ดาวเด่นอุตสาหกรรมบริการ อาหาร วัสดุก่อสร้าง การผลิตและการท่องเที่ยวลาว-เมืองจําปาสักสามเหลี่ยมเศรษฐกิจ จุดเชื่อมต่อของไทย-ลาว-กัมพูชาเมียนมาร์-เมืองมัณฑะเลย์เมืองยุทธศาสาตร์ใหม่ในเขตการค้าใจกลางประเทศเมียนมาร์ จุดเติบโตอย่างก้าวกระโดด ด้านการลงทุน อสังหาริมทรัพย์ และสาธารณูปโภค
เวียดนาม-ไฮฟองเมืองโลจิสติกส์แห่งเวียดนามตอนเหนือ ประตูสู่จีน เมืองท่าที่ใหญ่ที่สุดซึ่งเป็นจุดเชื่อมต่อการค้า การลงทุน และการกระจายสินค้าแห่งอนาคตเมืองใหม่ที่คัดสรรมา นับเป็นโอกาสทองของผู้ประกอบการไทยโดยเฉพาะในอุตสาหกรรมก่อสร้างที่ควรเข้าไปศึกษาตลาด และหาพันธมิตรเพื่อต่อยอดธุรกิจ กระทรวงพาณิชย์ โดยกรมส่งเสริมการค้าระหว่างประเทศ ได้ร่วมกับศูนย์ ซี อาเซียน จัดโครงการดังกล่าว เพื่อสร้างโอกาสให้ผู้ประกอบการไทย สร้างเครือข่ายทางธุรกิจกับผู้นําทางเศรษฐกิจ การค้า การลงทุน และผู้นําจากภาครัฐของCLMVรวมทั้งพบปะแลกเปลี่ยนประสบการณ์เพื่อโอกาสในการขยายการค้าการลงทุนในเมืองที่มีศักยภาพของกลุ่มประเทศCLMVซึ่งกําลังขยายและมีการกระตุ้นการเจริญเติบโตทางเศรษฐกิจ ผู้สนใจร่วมโครงการสามารถติดต่อสํารองสิทธิ์ร่วมเดินทางสํารวจตลาดหรือสอบถามข้อมูลเพิ่มเติมได้ที่ อีเมล์leaderprogram@c-asean.orgโทรศัพท์: +66 (2) 785 9093(จํานวนจํากัด)
รัฐบาลไทย-ข่าวทำเนียบรัฐบาล-พาณิชย์ผนึกกำลังภาคเอกชนลดราคาสินค้า “รวมใจ..ช่วยไทย..ลดรับเปิดเทอม” แบ่งเบาภาระค่าครองชีพผู้ปกครอง
วันพฤหัสบดีที่ 27 เมษายน 2560
พาณิชย์ผนึกกําลังภาคเอกชนลดราคาสินค้า “รวมใจ..ช่วยไทย..ลดรับเปิดเทอม” แบ่งเบาภาระค่าครองชีพผู้ปกครอง
กรมการค้าภายใน กระทรวงพาณิชย์ จับมือภาคเอกชนจัดลดราคาสินค้าสูงสุดถึง 80% เพื่อช่วยลดภาระค่าครองชีพในช่วงเปิดเทอม พร้อมกระตุ้นเศรษฐกิจในประเทศ
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ เปิดเผยว่า รัฐบาลมีนโยบายสําคัญ ในการมุ่งลดภาระค่าครองชีพประชาชน จึงมอบหมายให้กระทรวงพาณิชย์ โดยกรมการค้าภายในจัดงาน   ลดราคาสินค้าในช่วงเทศกาลต่างๆ ซึ่งครั้งนี้ได้จัดงานลดราคาสินค้าครั้งใหญ่ในช่วงเปิดเทอม เพื่อช่วยลดภาระ ค่าครองชีพประชาชน เนื่องจากผู้ปกครองและประชาชนจะมีภาระค่าใช้จ่ายที่เพิ่มสูงขึ้น โดยที่ผ่านมาได้จัดงาน ลดราคาสินค้าเครื่องแบบนักเรียนและสินค้าอุปโภคบริโภคที่จําเป็นมาแล้ว 2 ครั้ง ในปี 2558 ระหว่างวันที่ 30 เมษายน – 10 พฤษภาคม 2558 รวม 11 วัน และในปี 2559 ระหว่างวันที่ 28 เมษายน – 15 พฤษภาคม 2559 รวม 18 วัน
สําหรับการจัดลดราคาสินค้าในครั้งนี้ จัดขึ้นภายใต้ชื่อ “รวมใจ..ช่วยไทย..ลดรับเปิดเทอม” ระหว่างวันที่ 27 เมษายน – 14 พฤษภาคม 2560 รวมระยะเวลา 18 วัน โดยได้รับความร่วมมือจากผู้ผลิตผู้จําหน่ายชุดนักเรียน จํานวน 4 ราย ได้แก่ ร้านศึกษาภัณฑ์ ของกระทรวงศึกษาธิการ ร้านน้อมจิตต์ ห้างตราสมอ และร้านสมใจนึก รวมทั้งร้านจําหน่ายเครื่องเขียนและอุปกรณ์การเรียน ห้างค้าปลีกค้าส่งสมัยใหม่ ห้างสรรพสินค้า และร้านสะดวกซื้อ จํานวน 14 ราย ได้แก่ เซ็นทรัล โรบินสัน แฟมิลี่มาร์ท ท๊อปส์ เทสโก้โลตัส บิ๊กซี แม็คโคร เดอะมอลล์ เซเว่นอีเลฟเว่น ฟู้ดแลนด์ 108shop ลอว์สัน แม็กซ์แวลู และเจซีมาร์ท
ด้านนางนันทวัลย์ ศกุนตนาค อธิบดีกรมการค้าภายใน กล่าวเพิ่มเติมว่า การลดราคาจําหน่ายสินค้าในครั้งนี้ จะแตกต่างจากการลดราคาในช่วงปกติ โดยจะลดราคาสูงสุดถึง 80% ซึ่งเป็นรูปแบบเดียวกับการจัดงาน “รวมใจ...ช่วยไทย...ลดรับปีใหม่” ในช่วงปลายปี 2559 ที่ผ่านมา ซึ่งได้รับการตอบรับเป็นอย่างดีจากประชาชน และทําให้ผู้ประกอบการจําหน่ายสินค้าได้มากขึ้น ส่งผลให้ผู้ผลิตสินค้าสามารถผลิตและจําหน่ายสินค้าได้เพิ่มขึ้นด้วย โดยในช่วงเวลาจัดลดราคาสินค้า “รวมใจ..ช่วยไทย..ลดรับเปิดเทอม” ในครั้งนี้ เชื่อว่าประชาชนจะมีการจับจ่ายใช้สอยเพิ่มมากขึ้น คาดว่าจะมียอดขายสินค้าประมาณ 20,000 ล้านบาท สามารถช่วยลดภาระรายจ่ายผู้ปกครองและลดภาระค่าครองชีพประชาชนได้ประมาณร้อยละ 30 หรือคิดเป็นเงิน จํานวน 6,000 ล้านบาท ทําให้ประชาชนสามารถใช้จ่ายเท่าเดิมแต่ได้สินค้าเพิ่มขึ้น เป็นการเพิ่มกําลังซื้อของประชาชน เกิดการกระตุ้นเศรษฐกิจให้มีการจับจ่ายใช้สอยเพิ่มมากขึ้น ทําให้มีเงินเหมุนเวียนในระบบมากขึ้น และมีผลให้อัตราการเจริญเติบโตทางเศรษฐกิจขยายตัวในอัตราที่เพิ่มสูงขึ้นอีกด้วย